b"\n_START_ARTICLE_\nChristian Bassedas\n_START_SECTION_\nTraject\xc3\xb2ria\n_START_PARAGRAPH_\nFormat al planter del V\xc3\xa9lez S\xc3\xa1rsfield, fa el seu debut professional al mar\xc3\xa7 de 1991. Com a migcampista atacant, \xc3\xa9s pe\xc3\xa7a clau de la bona \xc3\xa8poca que viu el club durant la d\xc3\xa8cada dels 90, tot guanyant t\xc3\xadtols dom\xc3\xa8stics i internacionals. Ha estat l'onz\xc3\xa8 jugador que m\xc3\xa9s partit ha jugat amb V\xc3\xa9lez S\xc3\xa1rsfield._NEWLINE_L'any 2000 s'uneix al Newcastle United de la Premier League, fitxat per 3,5 milions de lliures. La temporada 01/02 \xc3\xa9s cedit al CD Tenerife, de la primera divisi\xc3\xb3 espanyola._NEWLINE_El 2003 hi retorna al seu pa\xc3\xads, per\xc3\xb2 despr\xc3\xa9s d'entrenar dos mesos amb Newell's Old Boys, hi decideix penjar les botes._NEWLINE_Despr\xc3\xa9s de la seua retirada, ha seguit vinculat al m\xc3\xb3n del futbol. Primer ha estat comentarista a Fox Sports per a Llatinoam\xc3\xa8rica, i a finals del 2008, es fa c\xc3\xa0rrec de la direcci\xc3\xb3 esportiva del V\xc3\xa9lez S\xc3\xa1rsfield.\n_START_SECTION_\nSelecci\xc3\xb3\n_START_PARAGRAPH_\nBassedas va disputar 22 partits amb la selecci\xc3\xb3 argentina, tot marcant un gol. Va participar en la Copa Am\xc3\xa8rica de 1997 i en la Copa Confederacions de 1995._NEWLINE_Tamb\xc3\xa9 va competir amb la selecci\xc3\xb3 ol\xc3\xadmpica als Jocs Ol\xc3\xadmpics d'Atlanta 1996 i als Jocs Panamericans de l'any anterior, on va capitanejar el seu equip."